cyanic-selkie/wikianc huggingface dataset:
ยุทธการที่เกตตีสเบิร์ก
ก่อนการรบ
ในช่วงสงครามกลางเมืองก่อนจะเกิดการปะทะกันที่เกตตีสเบิร์กนั้น ฝ่ายสมาพันธรัฐอเมริกา หรืออเมริกาฝ่ายใต้ มักเป็นฝ่ายชนะในสงคราม อันเนื่องมาจากมีผู้บัญชาการฝีมือดีอย่างนายพลโรเบิร์ต อี. ลี แห่งกองทัพแห่งเวอร์จิเนียเหนือ ซึ่งถึงแม้ฝ่ายอเมริกาใต้จะเสียเปรียบอเมริกาเหนือในด้านต่างๆ ไม่ว่าจะเป็นด้านกำลังพลที่ฝ่ายเหนือมีมากกว่าฝ่ายใต้อย่างนับไม่ถ้วน แต่นายพลลีก็สามารถกำชัยเหนือฝ่ายเหนือมาได้หลายครั้ง ซึ่งในยุทธการเกตตีสเบิร์กครั้งนี้ก็เป็นความพ่ายแพ้ครั้งใหญ่ครั้งหนึ่งของฝ่ายใต้ ที่สร้างความเสียหายให้ชาวอเมริกันทั้ง 2 ฝ่ายอย่างใหญ่หลวงเลยทีเดียว
ในช่วงกลาง [ค.ศ. 1863 นายพลลีได้ส่งกองกำลังกว่า 70,000 คน รุกเข้าไปในรัฐเพนซิลเวเนีย โดยมีเป้าหมายที่จะยึดเมืองแฮร์ริสเบิร์ก ซึ่งเป็นเมืองสำคัญด้านการขนส่งของฝ่ายเหนือ โดยเฉพาะทางรถไฟ โดยนายพลลีสามารถรุกเข้ามาได้ถึงเมืองเกตตีสเบิร์กได้ แต่ก็ต้องหยุดชะงักลง เมื่อต้องเผชิญหน้ากับกองกำลังฝ่ายเหนือกว่า 90,000 คน ซึ่งบัญชาการโดยนายพลจอร์จ กอร์ดอน มีด แห่งกองทัพโปโตแมค
1 กรกฎาคม ค.ศ. 1863
กองทัพฝ่ายใต้ได้โจมตีกองกำลังฝ่ายเหนือของนายพลจอห์น บัลฟอร์ท ที่มีกำลังพลประมาณ 3,000 นาย ซึ่งกองกำลังฝ่ายเหนือได้ถอยร่นลงไปตั้งรับที่เนินเขาคีมีทีรีฮิลล์ ทางตอนใต้ของเมืองเพื่อตั้งหลัก และรอกำลังเสริมจากกองทัพฝ่ายเหนือของนายพลจอร์จ จี. มีด ซึ่งอยู่ในบริเวณใกล้เคียงกัน ซึ่งในวันแรกฝ่ายใต้มีชัยในสงคราม
2 กรกฎาคม ค.ศ. 1863
กองทัพฝ่ายใต้ได้โจมตีแนวตั้งรับของฝ่ายเหนือด้านซ้ายและขวา แต่ด้วยชัยภูมิที่ได้เปรียบกว่าของฝ่ายเหนือ กล่าวคือเป็นเนินสูง ทำให้กองทัพฝ่ายใต้ถูกตีถอยกลับไปได้ทุกครั้ง ในขณะเดียวกันกองทัพฝ่ายเหนือของนายพลมีดก็ทยอยเข้าเสริมกำลังมากขึ้นเรื่อยๆ แต่นายพลโรเบิร์ต อี. ลี ยังคงมั่นใจว่าจะต้องได้รับชัยชนะ ซึ่งในวันที่สองฝ่ายเหนือเริ่มมีโอกาสสร้างความเสียหายให้กับฝ่ายใต้ได้มากขึ้น ฝ่ายใต้เริ่มบอบช้ำจากการโจมตีในชัยภูมิที่เสียเปรียบ
3 กรกฎาคม ค.ศ. 1863
หลังจากการโจมตีโอบปีกทั้งซ้าย ขวาของฝ่ายใต้ประสบความพ่ายแพ้ ที่สำคัญกองกำลังที่ตีตลบหลังก็ถูกสกัดโดยนายพลจอร์จ อาร์มสตรอง คัสเตอร์ แห่งกรมทหารม้าที่ 7 ทำให้กองทัพฝ่ายใต้เริ่มวิตกกังวลอย่างหนัก แต่นายพลลียังคงมั่นใจว่าจะกำชัยเหนือฝ่ายเหนือได้ แต่ก็ถูกทัดทานจากนายพลเจมส์ ลองสตรีท ซึ่งนายพลลียังต้องการเข้าตีกองกำลังฝ่ายเหนือให้ถอยร่นกลับไปโดยไม่สนคำทัดทานใดๆ ซึ่งการที่ฝ่ายใต้ไม่สามารถตีแนวตั้งรับด้านข้างของฝ่ายเหนือได้ นายพลลีคิดว่าน่าจะเป็นเพราะฝ่ายเหนือป้องกันแนวตั้งรับด้านข้างมากกว่าด้านอื่นๆ จึงได้ตัดสินใจที่จะบุกแนวหน้าที่น่าจะมีการป้องกันเข้มข้นน้อยกว่าด้านอื่นๆ
โนนี่ เบวอนคามิโน
อันโทนี่ เบวอนคามิโน (เกิด 1 กันยายน ค.ศ. 1966) หรือรู้จักในชื่อ โนนี่ เบวอนคามิโน  เป็นนักแสดงชาวฟิลิปปินส์
ซามูไรโชดาวน์ VI
ซามูำไรโชดาวน์ VI (Samurai Shodown VI; サムライスピリッツ 天下一剣客伝) เป็นเกมต่อสู้ลำดับที่สิบของซีรีส์ซามูไรสปิริตส์จากประเทศญี่ปุ่น ผลิตโดยบริษัทSNK Playmore
รูปแบบการเล่น
เกมได้จัดทำรูปแบบฉากหลังเป็นแบบสองมิติผสมกับองค์ประกอบสามมิติ ตลอดจนนำตัวละครทั้ง 28 รายที่มีอยู่ในซามูไรโชดาวน์ V สเปเชียล, บอสรองจากซามูไรโชดาวน์ V ตลอดจนตัวละครจากซามูไรโชดาวน์ภาคแรกกับภาคสองอีก 7 รายที่หวนกลับมาใหม่ พร้อมกับ 4 ตัวละครใหม่ และยังมีระบบ"สปีริทซีเล็ค" (Spirit Select) ซึ่งเป็นการเลือกรูปแบบการต่อสู้ได้ถึงหกรูปแบบที่ต่างไปจากก่อนหน้านี้ทั้งหมด
ฟุตบอลชิงแชมป์แห่งชาติยุโรป 2016 กลุ่มดี
ฟุตบอลชิงแชมป์แห่งชาติยุโรป 2016 กลุ่มดี ลงเล่นตั้งแต่วันที่ 12 ถึง 21 มิถุนายน ค.ศ. 2016 กลุ่มนี้ประกอบไปด้วยแชมป์เก่า สเปน, สาธารณรัฐเช็ก, ตุรกี และโครเอเชีย ในกลุ่มนี้มีสองทีมเท่านั้นที่เป็นอดีตแชมป์ยุโรป คือ สเปน (3 สมัย) และสาธารณรัฐเช็ก (1 สมัย ในฐานะเชโกสโลวาเกีย)
ซามูไรโชดาวน์ VI
รูปแบบการเล่น
แม้ว่าโดยปกติแล้วจะมีการวางจำหน่ายเกมซามูไรโชดาวน์ออกนอกประเทศญี่ปุ่น แต่เกมชุดนี้ก็ได้รับการประชาสัมพันธ์ระบบAtomiswave โดยมีบริษัทเซก้าเป็นผู้สนับสนุนในสหรัฐอเมริกา และเริ่มจัดจำหน่ายในระบบเพลย์สเตชัน 2 ที่ประเทศญี่ปุ่นในวันที่ 25 มกราคม ค.ศ. 2006 ส่วนทางฝั่งอเมริกาและยุโรปนั้น ได้เริ่มจัดจำหน่ายสำหรับเกมคอนโซลประจำบ้านตั้งแต่วันที่ 24 มีนาคม และ 29 มีนาคม ค.ศ. 2009 ตามลำดับ ในระบบเพลย์สเตชัน 2, เพลย์สเตชันพอร์เทเบิล และวี โดยเป็นส่วนหนึ่งของเกมชุดพิเศษซึ่งมีชื่อว่าซามูไรโชดาวน์ แอนโธโลจี แม้การจำหน่ายในระบบเพลย์สเตชัน 2จะมีการเพิ่มตัวละครและเพิ่มสามรูปแบบการต่อสู้ไปพร้อมกัน แต่ในระบบเพลย์สเตชัน 2 นี้ก็ยังมีส่วนที่เหมือนกับระบบนีโอจีโอเกือบทั้งหมด ไม่ว่าจะเป็นกรรมการ, สัตว์เลี้ยงผู้ช่วย ที่ต่างสามารถนำมาใช้เล่นได้ทั้งหมด และในเวอร์ชันซามูไรโชดาวน์ แอนโธโลจี ก็มีลักษณะที่เหมือนกันกับเวอร์ชันเพลย์สเตชัน 2 ทุกประการ โดยต่างกันตรงที่สามารถนำตัวละครพิเศษมาใช้ได้ตั้งแต่เริ่มโดยไม่ต้องกดสูตรลับแต่อย่างใด
ฟุตบอลชิงแชมป์แห่งชาติยุโรป 2016 กลุ่มดี
ตารางคะแนน
ในรอบ 16 ทีมสุดท้าย :
นัด
เวลาตามเวลาออมแสงยุโรปกลาง (UTC+02:00)
มีฮาอิล คาลาชนิคอฟ
พลโท มีฮาอิล ตีโมเฟเยวิช คาลาชนิคอฟ (Михаи́л Тимофе́евич Кала́шников; 10 พฤศจิกายน ค.ศ. 1919 – 23 ธันวาคม ค.ศ. 2013) เป็นนายพลชาวรัสเซีย นักประดิษฐ์ ทหารช่างวิศวกร นักเขียน และนักออกแบบอาวุธขนาดเล็ก เขาได้มีชื่อเสียงมากที่สุดจากการพัฒนาปืนไรเฟิลจู่โจมเอเค 47 และได้พัฒนามันขึ้นเป็นรุ่นเอเคเอ็ม และเอเค-74 เช่นเดียวกับปืนกลพีเคและปืนกลเบาอาร์พีเค
ริต้า อมอร์
ริต้า อมอร์ (เกิด ค.ศ. 1932) เป็นนักแสดงหญิงชาวฟิลิปปินส์ รู้จักการการแสดงภาพยนตร์ของบริษัทแอลวีเอ็น พิกเจอร์
ผลงาน:
Emacs
Emacs เป็นโปรแกรมคอมพิวเตอร์ที่ใช้แก้ไขข้อความ มีความสามารถหลากหลายเป็นที่นิยมในหมู่นักเขียนโปรแกรมคอมพิวเตอร์
เดิม Emacs ย่อมาจาก Editor MACroS เป็นการรวบรวมมาโครที่พัฒนาโดย ริชาร์ด สตอลแมน สำหรับโปรแกรมแก้ไขข้อความที่ชื่อ TECO เมื่อปี พ.ศ. 2518 Guy Steele ได้รวบรวมมาโครเหล่านั้นออกมาเป็นซอฟต์แวร์อีแม็คส์ ต่อมาอีแม็คส์ก็กลายเป็นโปรแกรมแก้ไขข้อความเต็มตัว และมีอยู่ด้วยกันหลายรุ่น แต่อีแม็คส์สองแบบที่ได้รับความนิยมในปัจจุบันคือ GNU Emacs ซึ่งเริ่มโดย Richard Stallman เมื่อปี พ.ศ. 2527 และ XEmacs ซึ่งแยกออกมาจาก GNU Emacs เมื่อปี พ.ศ. 2534
แพลตฟอร์ม
อีแม็คส์สามารถทำงานได้บนระบบปฏิบัติการยูนิกซ์เกือบทุกระบบ (GNU, Linux, BSD, Solaris, AIX, IRIX, Max OS X), MS-DOS, Microsoft Windows, และ OpenVMS นอกจากนี้อีแม็คส์ยังสามารถทำงานได้ทั้งบน terminal และ graphical user interface (GUI)
โหมดในการแก้ไขข้อมูล
นอกจากนี้ ในขณะใดขณะหนึ่งไฟล์ที่ถูกแก้ไขจะใช้โหมดการทำงานหลักได้เพียงโหมดเดียว แต่พฤติกรรมการทำงานยังสามารถถูกปรับแต่งเพิ่มเติมโดยใช้โหมดย่อย (minor mode) ได้หลายๆ โหมดพร้อมกัน ยกตัวอย่างเช่น โหมดหลักสำหรับภาษาซีสามารถเลือกใช้โหมดย่อยที่จัดย่อหน้าแบบต่างๆ กันไป
การปรับแต่ง
ผู้ใช้จำนวนมากได้ทำการปรับแต่งอีแม็คส์ เพื่อให้เหมาะกับการใช้งานตามวัตถุประสงค์ที่แตกต่างกันไป การปรับแต่งโดยทั่วไปสามารถแบ่งได้สามวิธี วิธีการแรกโดยเปลี่ยนค่าตัวแปรที่จัดไว้ให้เฉพาะเพื่อการปรับแต่งการทำงาน เช่นเพื่อเปลี่ยนสีของพื้นหลังและตัวหนังสือ วิธีการนี้เหมาะสำหรับผู้ใช้มือใหม่และผู้ใช้ที่ไม่ต้องการแก้ไขโค้ดภาษาลิสป์
วิธีการที่สอง โดยการบันทึกแมโครและรันแมโครสำหรับงานที่ซับซ้อนและต้องทำซ้ำๆ กัน โดยส่วนใหญ่แมโครที่บันทึกไว้จะถูกใช้ทันนีและทิ้งไปเมื่อออกจากโปรแกรมแม้ว่าจะสามารถบันทึกไว้เพื่อเรียกใช้งานทีหลังได้เช่นกัน
การปรับแต่งวิธีสาม คือการเขียนโปรแกรมภาษาลิสป์ ซึ่งโดยทั่วไปจะถูกเขียนไว้ในไฟล์สำหรับตั้งค่าเริ่มต้นชื่อ .emacs ซึ่งจะถูกเรียกขึ้นมาทำงานในระหว่างเริ่มการทำงาน โดยมากไฟล์นี้ถูกใช้เพื่อกำหนดตัวแปรเริ่มต้นและโยงคำสั่งกับคีย์บอร์ดที่แตกต่างจากค่ามาตรฐาน กับเพื่อสร้างคำสั่งใหม่เพื่อเพิ่มความสะดวกในการทำงาน ผู้ใช้บางท่านมีไฟล์ .emacs ที่มีความยาวหลายร้อยบรรทัดและทำให้อีแม็คส์ทำงานต่างไปอย่างมาก
นอกจากนี้ถ้าโค้ดภาษาลิสป์สามารถถูกใช้ประโยชน์ได้ในวงกว้าง มันจะถูกทำให้เป็นไลบรารีและแจกจ่ายให้ผู้ใช้อื่นๆ ไลบรารีหลายตัวสามารถหาได้จากอินเทอร์เน็ต เช่น wikipedia-mode สำหรับแก้ไขบทความวิกิพีเดีย ไลบรารีบางตัวได้กลายเป็นไลบรารีมาตรฐานของอีแม็คส์ในที่สุด
การใช้งาน
ผู้ใช้สามารถเริ่มต้นใช้งานจากเชลล์ยูนิกซ์ได้โดยการพิมพ์ "emacs [ชื่อไฟล์]" เพื่อทำการแก้ไขไฟล์ตามชื่อ ถ้าไม่มีไฟล์ตามที่พิมพ์อีแม็คส์จะสร้างบัฟเฟอร์ใหม่มีชื่อตามที่ชื่อไฟล์ อย่างไรก็ตาม การใช้งานอีแม็คส์ให้ได้ประโยชน์สูงสุดควรแก้ไขหลายๆ ไฟล์จากอีแม็คส์ตัวเดียว ไม่ควรแยกการแก้ไขไฟล์เพียงไฟล์เดียวต่อหนึ่งอีแม็คส์
ในโหมดการใช้งานตามปกติผู้ใช้พิมพ์ตัวหนังสือและแก้ไขเหมือนโปรแกรมแก้ไขข้อความโดยทั่วไป ผู้ใช้จะเรียกคำสั่งต่างๆ โดยการกดปุ่ม และ/หรือ / ร่วมกับปุ่มอื่นๆ ที่จริงแล้วการพิมพ์เพียงง่ายๆ เช่นการพิมพ์ตัวหนังสือหนึ่งตัวก็เป็นการเรียกคำสั่งที่มีชื่อว่า self-insert-command
คำสั่งเบื้องต้น
ต่อไปนี้คือคำสั่งเบื้องตนเพียงบางส่วน ตัว C คือปุ่ม ตัว M คือปุ่ม  หรือ
คำสั่ง save-buffer ใช้การกดคำสั่งหลายครั้งร่วมกันเช่น C-x C-s คือการกดปุ่มตัวเอ็กซ์ในขณะที่กดคอนโทรลค้างไว้ จากนั้นกดปุ่มตัวเอสในขณะที่กดคอนโทรลค้างไว้ วิธีนี้แม้จะดูเหมือนยุ่งยากเมื่อเริ่มเรียนรู้แต่ก็ทำให้อีแม็คส์สามารถมีคำสั่งจากคีย์บอร์ดได้มากมายไม่ถูกจำกัดโดยจำนวนปุ่มบนแป้นพิมพ์
ผู้ใช้สามารถเรียกคำสั่งบางคำสั่งจากเมนูได้เมื่ออยู่ในกราฟิกโหมด อย่างไรก็ตาม ผู้ใช้ที่มีประสบการณ์ชอบที่จะใช้การเรียกคำสั่งจากแป้นพิมพ์เพราะเมื่อจำคำสั่งได้แล้วจะทำได้เร็วกว่า
เคพีเอ็น อวอร์ด ครั้งที่ 22
เคพีเอ็น อวอร์ด ครั้งที่ 22 เป็นการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 22 โดยเริ่มรับสมัครผู้เข้าแข่งขันตั้งแต่เดือนกรกฎาคม
รูปแบบและกติกาการแข่งขัน
รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคใต้, ภาคตะวันออกเฉียงเหนือ, ภาคเหนือ, และภาคกลาง (รวมภาคตะวันออกกับภาพตะวันตกด้วย) โดยจะคัดเลือกจากคณะกรรมการ 4 ท่าน ได่แก่ สุทธิพงษ์ วัฒนจัง, วินัย สุขแสวง, วรายุฑ มิลินทจินดา และอภิสราฐ์ เพชรเรืองรอง ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 10 คน และแบ่งผู้เข้าประกวดเป็น 2 ทีม ได้แก่ ทีมสีแดง คือ ทีมที่มีผู้เข้าแข่งขันที่คัดเลือกที่เสียงร้อง และทีมสีน้ำเงิน คือ ทีมที่มีผู้เข้าแข่งขันที่คัดเลือกที่บุคลิกภาพและหน้าตา มาแข่งในรอบสุดท้าย จนได้ผู้ชนะเลิศ
นอกจากจะแบ่งผู้เข้าแข่งขันออกเป็น 2 ทีมแล้ว คณะกรรมการตัดสินในปีนี้ก็แบ่งเป็น 2 ทีมเช่นเดียวกัน โดยกรรมการที่ตัดสินด้านเสียงร้อง คือ สุทธิพงษ์ วัฒนจัง และวินัย สุขแสวง ส่วนกรรมการที่ตัดสินด้านการแสดงออก คือ วรายุฑ มิลินทจินดา และอภิสราฐ์ เพชรเรืองรอง
ผลการแข่งขันในครั้งนี้ขึ้นอยู่กับการตัดสินของคนไทยทั้งประเทศ โดยคะแนนของผู้เข้าแข่งขัน 30% มาจากคะแนนโหวตจากผู้ชมทางบ้าน และอีก 70% มาจากคะแนนของคณะกรรมการ โดยจะมีการเริ่มนับคะแนนใหม่ในทุกสัปดาห์ นอกจากนั้นมีการโหวตแบบการกดโหวตแบบ Realtime สำหรับผู้ชมที่ได้ที่นั่งแบบ VIP 200 ที่นั่ง กราฟคะแนนที่ถูกกดโหวตในห้องส่ง จะปรากฏผลคะแนนโหวตทันที โดยหลังจากที่การแข่งขันจบ พิธีกรจะประกาศให้ที่นั่ง VIP กดโหวต ซึ่งจะกดได้ เบอร์เดียว ครั้งเดียว ภายในเวลา 5 วินาที
ภาคใต้
การแข่งขันภาคใต้ได้จัดการแข่งขันขึ้นในวันที่ 7 กรกฎาคม พ.ศ. 2555 ที่โรงแรมไดมอนด์พลาซ่า จังหวัดสุราษฎร์ธานี มีผู้ผ่านเข้ารอบ ดังนี้
ภาคตะวันออกเฉียงเหนือ
การแข่งขันภาคตะวันออกเฉียงเหนือได้จัดการแข่งขันขึ้นในวันที่ 14 กรกฎาคม พ.ศ. 2555 ที่เซ็นทรัลพลาซาขอนแก่น จังหวัดขอนแก่น มีผู้ผ่านเข้ารอบ ดังนี้
ภาคเหนือ
การแข่งขันภาคเหนือได้จัดการแข่งขันขึ้นในวันที่ 21 กรกฎาคม พ.ศ. 2555 ที่เซ็นทรัลพลาซาเชียงใหม่แอร์พอร์ต จังหวัดเชียงใหม่ มีผู้ผ่านเข้ารอบ ดังนี้
ภาคกลาง
การแข่งขันภาคกลางได้จัดการแข่งขันขึ้นในวันที่ 28 กรกฎาคม และ29 กรกฎาคม พ.ศ. 2555 ที่เซ็นทรัลเวิลด์ กรุงเทพมหานคร มีผู้ผ่านเข้ารอบ ดังนี้
สัปดาห์ที่ 1
หมายเหตุ: ในสัปดาห์นี้ไม่มีผู้เข้าประกวดคนไหนไม่ได้ไปต่อ
สัปดาห์ที่ 2
ในสัปดาห์ที่ 2 เป็นการแข่งขันในหัวข้อ "Real Me" มีรายละเอียดดังนี้
สัปดาห์ที่ 4
ในสัปดาห์ที่ 4 เป็นการแข่งขันในหัวข้อ "Be My Guest" มีรายละเอียดดังนี้
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "Let’s Party" มีรายละเอียดดังนี้
สัปดาห์ที่ 6 (สุดท้าย)
ในสัปดาห์ที่ 6 เป็นการแข่งขันเพื่อชิงถ้วยพระราชทานจากพระราชทานจากพระบาทสมเด็จพระเจ้าอยู่หัว มีรายละเอียดดังนี้
การเคพีเอ็น อวอร์ด ครั้งที่ 22 หรือการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 22 โดยได้ผู้เข้าแข่งขันที่ชนะเลิศ คือ KPN 9 กู๊ด ชยพล ปัญหกาญจน์ ได้รับรางวัลถ้วยพระราชทานจากพระบาทสมเด็จพระเจ้าอยู่หัว พร้อมรถยนต์นิสสัน ซิลฟี่ พร้อมเงินรางวัลกว่า 1.2 ล้านบาท และได้เป็นนักร้องยอดเยี่ยมแห่งประเทศไทย ประจำปี พ.ศ. 2555
บิมโบ ดาเนา
บิมโบ ดาเนา (ค.ศ. 1915 – 23 กรกฎาคม ค.ศ. 1967)  เป็นนักแสดงชาวฟิลิปปินส์ก่อนสงครามโลกครั้งที่สอง
ยุทธการที่โอเฟอร์โลน
ยุทธการที่โอเฟอร์โลน เป็นการสู้รบในสงครามโลกครั้งที่สอง ระหว่างกองทัพฝ่ายสัมพันธมิตรกับกองทัพเยอรมัน ซึ่งเกิดขึ้นภายในและบริเวณรอบ ๆ หมู่บ้านโอเฟอร์โลน ทางตะวันออกเฉียงใต้ของเนเธอร์แลนด์ ระหว่างวันที่ 30 กันยายน ถึง 18 ตุลาคม ค.ศ. 1944 การสู้รบครั้งนี้ ซึ่งส่งผลทำให้ฝ่ายสัมพันธมิตรได้รับชัยชนะ ซึ่งเกิดมาจากภายหลังฝ่ายสัมพันธมิตรเปิดฉากปฏิบัติการเอนทรี ฝ่ายสัมพันธมิตรได้เดินหน้าเพื่อปลดปล่อยเมืองแฟ็นราย
ดอร่าดิเอกซ์พลอเรอร์
ดอร่าดิเอกซ์พลอเรอร์ หรือ ดอร่าสาวน้อยนักผจญภัย (Dora the Explorer ; Dora la Exploradora) เป็นทีวีซีรีส์แอนิเมชั่น สร้างขึ้นโดยคริส กิฟฟอร์ด, วาเลอ รีวอลช์ และ เอริก เวนเนอร์ Dora the Explorer จะกลายเป็นแอนิเมชั่นเสร็จสมบูรณ์ในปี พ.ศ. 2543 การแสดงจะดำเนินการเกี่ยวกับนิคคาโลเดียนเครือข่ายเคเบิลทีวีรวมทั้งการเชื่อมโยงช่องนิคจูเนียร์และออกอากาศทางซีบีเอสจนถึงกันยายน พ.ศ. 2549 เสียงภาษาสเปนได้ทำการออกอากาศครั้งแรกทาง นิคคาโลเดียน ใน ประเทศสเปน ตั้งแต่เดือนเมษายน พ.ศ. 2551 รุ่นของโปรแกรมนี้ได้รับการดำเนินการในการเป็นส่วนหนึ่งของ Planeta U Block ซีรีส์เป็นผู้ร่วมผลิตโดยนิคจูเนียร์โปรดักชั่น และ นิคสตูดิโอแอนิเมชั่น Dora the Explorer จะเป็นหนึ่งในการแสดงที่ยาวที่สุดในการพัฒนาของนิคจูเนียร์ในช่วงฤดูกาลที่หกแสดงกลายเป็นซีรีส์ของนิคจูเนียร์ ก่อนหน้านี้คือ Blue's Clues มี 143 ตอนที่มี 144 หลังจากที่มีการออกอากาศทางโทรทัศน์ที่เสร็จสมบูรณ์
ตัวละคร
ดอร่า - เสียงโดย เคทลิน แฮร์เลยส์ (2000-2007), เคทลิน แซนเชซ (2008–2011), ฟาตมา ปลาเชก (2012-2014)
บูทส์ - เสียงโดย แฮร์ริสัน แชค (2000-2007), รีเจน มิสราฮิ (2008-2012), โคดา กุยซอย (2012-2014)
สไวเปอร์ - เสียงโดย มาร์ค เวลเนอ์
แบคแพค - เสียงโดย ซาซา โตโร (2000-2007), อาเล็กซ์ซานเดรีย สุอาเรซ (2008-2014)
แผนที่ - เสียงโดย มาร์ค เวลเนอ์
อิซา - เป็นอีกัวน่าสีเขียว
เบนนี - กระทิงสีฟ้า
ดูเพิ่ม
ดิเอโก้เจ้าหนูอนุรักษ์
จักรพรรดิกวังซฺวี่
สมเด็จพระจักรพรรดิกวังซฺวี่ พระนามเดิมว่า อ้ายซินเจว๋หลัว ไจ้เถียน  เป็นจักรพรรดิองค์ที่ 10 แห่งราชวงศ์ชิง และเป็นจักรพรรดิองค์ที่ 9 ที่ปกครองจีนอย่างถูกต้อง รัชสมัยของพระองค์กินเวลาตั้งแต่ปี ค.ศ. 1875 ถึง ค.ศ. 1908 แต่ในทางปฏิบัติ พระองค์ปกครองโดยปราศจากอิทธิพลของซูสีไทเฮา ระหว่างปี ค.ศ. 1889 ถึง ค.ศ. 1898 เท่านั้น พระองค์ริเริ่มการปฏิรูปร้อยวัน แต่ก็ต้องหยุดชะงักลงอย่างกะทันหันเมื่อซูสีไทเฮาก่อการรัฐประหารในปี ค.ศ. 1898
เสด็จขึ้นครองราชย์
สมเด็จพระจักรพรรดิกวังซฺวี่เป็นพระโอรสองค์ที่สองในฉุนจิ้นอ๋องอี้เซฺวียน และพระนางเยเหอนาลา วานเจิน พระขนิษฐาในพระนางฉือสีไทโฮ่ว ดังนั้นพระจักรพรรดิกวังซฺวี่จึงมีศักดิ์เป็นพระภาคิไนยของพระนางซูสีไทเฮา ในวันที่ 12 เดือนมกราคม พ.ศ. 2418 จักรพรรดิถงจื้อเสด็จสวรรคตโดยไม่มีพระราชโอรส จึงทำให้ต้องมีการเลือกฮ่องเต้พระองค์ใหม่ ซึ่ง พระนางซูอันไทเฮา เลือก พระโอรสในกงจิ้นอ๋องเป็นฮ่องเต้องค์ใหม่ แต่พระนางซูสีไทเฮาผู้ครองอำนาจเหนือกว่าพระนางซูอันไทเฮาในขณะนั้นได้เลือก องค์ชายไจ้เถียน (จักรพรรดิกวังซฺวี่ในอนาคต) พระโอรสในฉุนจิ้นอ๋อง ซึ่งการเลือกองค์ชายไจ้เถียนเป็นจักรพรรดิพระองค์ใหม่ ถือว่าผิดธรรมเนียมของการสืบราชสมบัติของราชวงศ์ชิง ที่ต้องเลือกจักรพรรดิองค์ใหม่เป็นสมาชิกราชวงศ์รุ่นถัดไปจากจักรพรรดิพระองค์ก่อน การเลือกนัดดาของพระนางเป็นจักรพรรดิพระองค์ใหม่นั้นก็ได้รับความเห็นชอบจากสมาชิกในราชวงศ์
พระนามของพระองค์ว่าไจ้เถียนนั้น ถือว่าเป็นสมาชิกราชวงศ์ในรุ่นที่หลังจากพระปิตุลา(ลุง)ของพระองค์ คือ จักรพรรดิเสียนเฟิง ดังนั้นจึงถือว่าพระองค์เป็นรัชทายาทของจักรพรรดิเสียนเฟิงมากกว่าที่จะเป็นรัชทายาทของพระจักรพรรดิถงจื้อ พระภาดา (ลูกพี่ลูกน้อง) ของพระองค์ ดังนั้นเพื่อรักษาธรรมเนียมในการสืบราชสมบัติจากพระบิดาสู่โอรส จึงถือให้พระจักรพรรดิกวังซวีเป็นโอรสบุญธรรมของพระจักรพรรดิเสียนเฟิง
พระราชกรณียกิจ
ภายหลังจากที่พระองค์มีพระชนม์ควรที่จะเริ่มดำเนินพระราชกรณียกิจด้วยตัวพระองค์เองได้แล้ว แต่พระนางซูสีไทเฮาก็ยังคงพระอำนาจในการตัดสินพระทัยและดำเนินพระราชกรณียกิจแทนพระองค์พระจักรพรรดิอยู่ ถึงแม้ว่าพระนางจะไปประทับที่พระราชวังฤดูร้อนแล้วก็ตาม และพระนางยังมีพระเสาวนีย์เป็นการแต่งเรื่องว่าฉุนจิ้นอ๋อง พระราชบิดาขององค์พระจักรพรรดิจะไม่ทรงก้าวก่ายทางการเมืองไม่ว่าด้วยกรณีใดๆทั้งสิ้น
หลังจากที่พระองค์มีพระราชอำนาจเต็มที่ พระองค์ทรงพระราชดำริที่จะปฏิรูปให้จีนมีความทันสมัยทุกด้านมากกว่าที่จะปฏิรูปไปในทางอนุรักษนิยมแบบพระนางซูสีไทเฮาได้ทรงวางไว้ พระองค์ทรงเชื่อว่าการมีจักรพรรดิภายใต้รัฐธรรมนูญแบบญี่ปุ่น ประเทศจะมีความเจริญทั้งทางด้านการเมืองและเศรษฐกิจ ในเดือนมิถุนายน ปี พ.ศ. 2441 พระองค์ทรงริเริ่มการปฏิรูปร้อยวัน โดยพยายามที่จะปฏิรูป การเมือง สังคมและกฎหมาย ในช่วงระยะเวลาอันไม่นานหลังจากการวางมือของพระนางซูสีไทเฮา พระจักรพรรดิทรงออกพระบรมราชโองการหลายฉบับในการปฏิรูปครั้งใหญ่นี้ โดยมีขุนนางหลักที่คอยช่วยเหลือกิจการในครั้งนี้ของพระองค์ของคนคือคัง โหย่วเหวย และเหลียง ฉี่เชา
โดยการเปลี่ยนแปลงนี้มีการเปลี่ยนแปลงประเทศจากเกษตรกรรมไปเป็นอุตสาหกรรมและมีการเปลี่ยนแปลงทางด้านการสอบรับราชการ โดยพระองค์ทรงออกพระราชกฤษฎีกาในการจัดตั้งมหาวิทยาลัยปักกิ่ง ซึ่งถือว่าเป็นสิ่งที่ทันสมัยในขณะนั้นของจีน มีการก่อสร้างทางรถไฟ ลู่หาน และระบบท้องพระคลังให้มีระบบเช่นเดียวกับทางตะวันตก โดยมีเป้าหมายทำให้จีนเป็นประเทศที่ทันสมัย มีพระมหาจักรพรรดิภายใต้รัฐธรรมนูญแต่ยังคงความเป็นจีนเอาไว้อยู่ ดังเช่นการปฏิรูปเมจิของญี่ปุ่น
อย่างไรก็ตามสภาพสังคมจีนในขณะนั้นยังเป็นแบบนับถือลัทธิขงจื้ออยู่และการปฏิรูปครั้งนี้ยังมีความขัดแย้งไปถึงพระนางซูสีไทเฮาด้วย ผู้ซึ่งว่าราชการหลังม่านอยู่ในขณะนั้น ข้าราชการหัวอนุรักษนิยมหลายคนไม่พอใจในการปฏิรูปครั้งนี้ และได้ไปร้องทุกข์กับพระนางซูสีไทเฮา พระนางทรงรู้ดีว่าไม่มีทางที่จะทำให้การปฏิรูปของพระจักรพรรดิหยุดลงได้ มีเพียงทางเดียวเท่านั้นคือการรัฐประหารยึดพระราชอำนาจ สมเด็จพระจักรพรรดิทรงทราบถึงแผนการของพระนางจึงได้ทำการปรึกษากับ คัง โหย่วเหวย และคณะปฏิรูป และพวกเขาได้ตัดสินใจที่จะใช้กองทัพของ หยวน ซื่อไข่ ซึ่งเป็นกองทัพที่ทันสมัยในขณะนั้นถึงแม้ว่าจะมีทหารประจำการเพียง 6000 นายเท่านั้น  และพระนางซูสีไทเฮาก็ได้เรียกใช้ทัพของ ยงลู่ จากเมืองเทียนสิน
ยงลู่นั้นยังเป็นพันธมิตรกับนายพลต๋ง ฟู่เสียง ซึ่งมีกำลังพล 10000 นาย จากกองกำลังมุสลิมกานสู ซึ่งเป็นทหารของราชสำนัก ซึ่งประกอบไปด้วน นายพล หม่า เฟิงสูและนายพลหม่า ฝูลู่ ซึ่งตั้งทัพอยู่ในบริเวณกรุงปักกิ่งและโจมตีชาวต่างชาติและชาวตะวันตกอยู่เป็นประจำ พวกเขาอยู่ฝ่ายอนุรักษนิยมของพระนางซูสีไทเฮาระหว่างการรัฐประหาร พวเขามีปืนยาวของตะวันตกและมีปืนใหญ่ที่ทันสมัย ซึ่งก็แสดงให้เห็นว่าฝ่ายอนุรักษนิยมของพระนางซูสีไทเฮาก็ยังมีส่วนหนึ่งที่พยายามจะใช้เทคโนโลยีของชาวตะวันตก
ศาสตราจารย์ชาวไต้หวัน เล่ย เซียเซิง (雷家聖) เปิดเผยงานวิจัยใหม่เกี่ยวกับแผนการรัฐประหาร ว่าแท้จริงแล้วสมเด็จพระจักรพรรดิกวังซวีอาจถูกดึงเข้าไปในกับดักที่วางไว้โดยนักปฏิรูป คัง โหย่วเหวย ซึ่งมิชชั่นนารีชาวอังกฤษและอดีตนายกรัฐมนตรีของญี่ปุ่น อิโต ฮิโระบุมิ ใช้อุบายล่อหลอกคัง เพื่อที่จะให้ตกลงยกอำนาจอธิบไตยของจีนให้ อิโต และเอกอัครราชทูตอังกฤษ เซอร์ ซี. แมคโดนัล กล่าวว่าจริง ๆ แล้วนักปฏิรูปเป็นผู้ทำความเสียหายแก่การพัฒนาสู่ความทันสมัยของจีน ส่วนพระนางซูสีไทเฮานั้นก็ได้ศึกษาแผนการปฏิรูป และได้ตัดสินพระทัยที่จะยุติแผนการนั้นและรักษาประเทศจีนจากการควบคุมของต่างชาติ
แต่หยวน ซือไข่ก็ได้เริ่มแสดงความสามารถทางการเมืองออกมาให้เห็น โดยได้เลือกทางที่ดีที่สุดโดยได้หักหลังพระจักรพรรดิกวังซฺวี่ในนาทีสุดท้ายก่อนการรัฐประหาร โดย 1 วันก่อนทำการรัฐประหาร หยวน ซือไข่ได้ไปเข้าเฝ้าฯพระนางซูสีไทเฮา และบอกแผนการของจักรพรรดิทั้งหมดให้พระนางทรงทราบ โดยพระนางทรงเชื่อตามที่หยวน ซือไข่ กราบทูลรายงาน และหลังจากนั้น พระองค์กับหยวน ซือไข่ ก็เป็นศัตรูกันตราบจนชีวิตสุดท้ายของพระองค์ และหลังจากนั้นพระนางซูสีไทเฮาก็ได้มีพระเสาวนีย์ให้นำทหารไปล้อมพระราชวังต้องห้าม และจับองค์พระจักรพรรดิไปคุมขังไว้ที่เกาะกลางทะเลสาบซึ่งอยู่เชื่อมต่อกับพระราชวังต้องห้ามและอยู่ในการควบคุมของพระนางซูสีไทเฮา หลังจากนั้นพระนางซูสีไทเฮาก็ได้ออกโองการว่า สมเด็จพระจักรพรรดิกวังซฺวี่มีความประพฤติที่เสื่อมเสียไม่สมควรที่จะเป็นจักรพรรดิที่บริหารบ้านเมืองอีกต่อไป แต่หลังจากนั้นพระนางซูสีไทเฮาก็บริหารราชการด้วยพระองค์เองแต่ก็ยังคงใช้ศักราชกวังซฺวี่ต่อไปตราบจนพระจักรพรรดิสวรรคต
ถูกคุมขัง
หลังจากพระองค์ถูกคุมขังไว้ในตำหนักกลางทะเลสาบ พระนางซูสีไทเฮาก็ได้ส่งขันทีมารับใช้พระองค์แต่จุดประสงค์ที่แท้จริงของการส่งขันทีมาคือควบคุมไม่ให้พระองค์หลบหนีออกจากพระตำหนักและสอดส่องพฤติกรรมของพระองค์อย่างใกล้ชิด สถานการณ์ถึงขั้นวิกฤติถึงขั้นที่พระนางซูสีไทเฮาทรงบังคับให้พระองค์ทรงสละพระราชสมบัติแล้วพระนางซูสีไทเฮาจะทรงเลือกพระจักรพรรดิพระองค์ใหม่ด้วยตัวของพระนางเอง แต่อย่างไรก็ตามพระนางซูสีก็ไม่ได้บังคับให้พระจักรพรรดิสละราชสมบัติแต่ใช้วิธีการว่าราชการด้วยพระองค์เองแต่ใช้ศักราชกวังซฺวี่ไปจนกระทั่งสิ้นสุดรัชสมัยของพระจักรพรรดิ หลังจากนั้น พระองค์ทรงสูญเสียทั้ง เกียรติยศ,ความเคารพ,พระราชอำนาจและสิทธิต่างๆที่พระองค์ควรได้รับในฐานะเป็นองค์พระประมุข ผู้สนับสนุนการปฏิรูป100วันต่างลี้ภัยไปต่างประเทศ และก็มีบางส่วนที่ถูกประหารชีวิตเช่น ทาน ซื่อทุง ในขณะที่คัง โยวเว่ย ยังคงดำเนินการปฏิรูปต่อไปถึงแม้ว่าจะลี้ภัยอยู่ในต่างประเทศก็ตาม และ คังเองก็ยังมีความหวังในการฟื้นฟูพระราชอำนาจของพระจักรพรรดิ การรัฐบาลที่มีการจัดการที่ดีดังเช่นชาติตะวันตก และมีองค์พระจักรพรรดิเป็นศูนย์กลางของอำนาจเพียงอย่างเดียว และล้มพระนางซูสีไทเฮาซึ่งเป็นสัญลักษณ์ของความอ่อนแอของประเทศ
และนั่นก็ยังเป็นข้อที่ถกเถียงกันในสมัยนั้นว่า จะยังคงศักราชกวังซฺวี่เอาไว้หรือไม่ โดยให้พระองค์มีฐานะเป็นเพียงประมุขของประเทศแต่เพียงในนาม โดยยังใช้ศักราชกวังซฺวี่เช่นเดิมหรือว่าจะถอดถอนองค์พระจักรพรรดิออกจากตำแหน่งแล้วแต่งตั้งพระจักรพรรดิพระองค์ใหม่ ซึ่งในที่ประชุมส่วนใหญ่เห็นด้วยกับความคิดอันหลัง แต่ยงลู่ได้ทัดทานการถอดถอนพระจักรพรรดิไว้ โดยถ้ามีการถอดถอนองค์พระจักรพรรดิขึ้น คาดว่า องค์ชายปูจุ๋น โอรสในองค์ชายตวน จะได้ขึ้นเป็นจักรพรรดิพระองค์ต่อไป
ในปี พ.ศ. 2443 พันธมิตรแปดชาติ ซึ่งประกอบด้วยชาติตะวันตก 7 ประเทศและญี่ปุ่นได้บุกยึดกรุงปักกิ่งในวันที่ 14 สิงหาคม ตามที่จีนประกาศสงครามกับชาติพันธมิตร ซึ่งพระจักรพรรดิก็ได้ทรงทัดทานเรื่องนี้ไว้แต่ตอนแรกแล้ว แต่พระองค์ไม่มีพระราชอำนาจที่จะไปยับยั้งได้ และพระองค์ก็ได้เสด็จลี้ภัยไปพร้อมกับพระนางซูสีไทเฮาไปยังเมืองซีอานโดยทรงปลอมพระองค์เป็นสามัญชน
หลังจากที่ชาติพันธมิตรได้ถอนกำลังออกจากกรุงปักกิ่ง พระจักรพรรดิและพระนางซูสีไทเฮาก็ได้เสด็จฯกลับมาประทับที่พระราชวังต้องห้ามตามเดิม และพระองค์ทรงตะหนักดีว่าต่อไปนี้พระองค์ทรงต้องอยู่อย่างโดดเดี่ยว ดังนั้นในแต่ละวันพระองค์จึงทรงใช้เวลาส่วนใหญ่อยู่กับนาฬิกาหลายเรือนของพระองค์ ซึ่งเป็นงานอดิเรกครั้งที่พระองค์ยังทรงเยาว์ บางทีพระองค์อาจจะรอเวลาให้พระนางซูสีไทเฮาสิ้นพระชมน์และหลังจากนั้นพระองค์ก็จะได้ขึ้นเป็นพระจักรพรรดิที่มีพระราชอำนาจอย่างแท้จริงอีกครั้งหนึ่ง
สวรรคต
ในรายงานของแพทย์หลวงลงความเห็นในการสวรรคตของพระองค์ว่าเป็นการสวรรคตตามธรรมชาติ เพราะพระองค์มีพระอาการประชวรมาเป็นเวลานาน และในรายงานของแพทย์หลวงก็ยังมีอีกต่อไปว่าพระองค์มีพระอาการทรุดหนักลงหลายวันแล้วก่อนที่พระองค์จะสวรรคต
แต่พระอาการประชวรของพระองค์อาจจะมาจากสาเหตุการถูกวางยาพิษในลักษณะที่ไม่ทำให้พระองค์สวรรคตในทันทีก็ได้ และเมื่อวันที่ 4 พฤศจิกายน พ.ศ. 2551 นักนิติวิทยาศาสตร์ได้ทำการทดลองหาความสัมพันธ์ของสารหนูในพระวรกายของสมด็จพระจักรพรรดิกวังซฺวี่ ซึ่งผลจากการทดสอบได้ว่าพระองค์มีสารหนูอยู่ในพระวรกายมากกว่าคนปกติถึง 2000 เท่า หนังสือพิมพ์ ไชน่าเดลี่ ได้กล่าวอ้างคำของนักประวัติศาสตร์ "ไต้ยี่" ซึ่งได้คาดว่าพระนางซูสีไทเฮาจะต้องรู้เรื่องการสวรรคตของพระจักรพรรดิอย่างแน่นอน พระนางกลัวว่าพระจักรพรรดิจะมาดำเนินการปฏิรูปต่อหลังจากที่พระองค์สิ้นพระชนม์ไปแล้ว
และหลังจากที่สมเด็จพระจักรพรรดิกวังซฺวี่สวรรคต พระนางซูสีไทเฮาก็ได้เลือกทายาทที่จะมาสืบราชบัลลังก์ต่อจากสมเด็จพระจักรพรรดิคือ ผู่อี๋ ซึ่งได้ใช้ศักราช เซวียนถ่ง (สมเด็จพระจักรพรรดิเซวียนถ่ง) พระมเหสีในสมเด็จพระจักรพรรดิกวังซฺวี่ได้รับสถาปนาเป็น สมเด็จพระพันปีหลวงหรงยู่ ซึ่งเป็นผู้ลงพระบรมนามาภิไธยสละราชสมบัติของสมเด็จพระจักรพรรดิเซวียนถ่งในปี พ.ศ. 2455 เป็นการสิ้นสุดปกครองระบอบจักรพรรดิของจีนที่ดำเนินมาอย่างยาวนานกว่า 2000 ปี และในปี พ.ศ. 2456 พระพันปีหลวงหลงยู่ก็ได้สิ้นพระชนม์เนื่องจากพระอาการประชวร
มุมมองด้านประวัติศาสตร์
ในปี พ.ศ. 2455 ดร.ซุน ยัดเซ็น ได้กล่าวยกย่องสมเด็จพระจักรพรรดิกวังซฺวี่ จากการปฏิรูปการศึกษาของพระองค์ ซึ่งได้ยิมยอมและสนับสนุนที่จะให้ชาวจีนเรียนรู้วัฒนธรรมตะวันตก ภายหลังจากการสถาปนาสาธารณรัฐประชาธิปไตยประชาชนจีน นักประวัติศาสตร์ ฟาน เวิ่นหลัน (范文澜) ได้กล่าวถึงจักรพรรดิกวังซฺวี่ว่า "เป็นชาวแมนจูชั้นสูงผู้ยอมรับแนวคิดของชาวตะวันตก" นักประวัติศาสตร์บางคนคิดว่า พระองค์ทรงเป็นผู้นำของประเทศจีนคนแรกที่มีพระบรมราโชบายในทางที่ทันสมัยและเป็นทุนนิยม และพระองค์เองก็ยังเป็นจักรพรรดิที่มีพระราชอำนาจน้อยที่สุดนับตั้งแต่สถาปนาราชวงศ์ชิงมา และพระองค์ยังเป็นจักรพรรดิเพียงพระองค์เดียวที่ถูกคุมขังอีกด้วยในระหว่างรัชสมัยของพระองค์
ชีวิตส่วนพระองค์
พระจักรพรรดิกวังซฺวี่มีพระมเหสีหนึ่งพระองค์และทรงมีสนมสองพระองค์ พระมเหสีของพระองค์มีพระนามว่า สมเด็จพระจักพรรดินีเสี้ยวติงจิง และพระสนมของพระองค์ก็มีพระนามว่า พระมเหสีจิน และ พระมเหสีเจิน
พระจักรพรรดิกวังซวีทรงถูกพระนางซูสีไทเฮาบังคับให้อภิเษกสมรสกับหลานสาวของพระนาง ชื่อ จิงเฟิน ซึ่งมีชันษากว่าพระองค์ 2 ชันษา บิดาของนางจิงเฟิง มีชื่อว่า กุ้ยเสียง ซึ่งเป็นอนุชาของพระนางซูสีไทเฮาและพระนางซูสีไทเฮาได้จิงเฟินเพื่อที่จะเพิ่มพูนอำนาจให้แก่สกุลเย่เหอนาลาของนาง ภายหลังพิธีอภิเษกสมรส จิงเฟินได้กลายเป็นพระจักรพรรดินี และ มีพระนามว่าหรงยู่ ซึ่งมีความหมายว่า "เป็นมงคลและความเจรืญรุ่งเรือง"(隆裕)ภายหลังการสวรรตคตของพระสวามี แต่อย่างไรก็ตาม สมเด็จพระจักรพรรดิกวังซวีมิได้โปรดนางเลย ทรงใช้เวลาส่วนใหญ่อยู่กับพระสนมของพระองค์ ซึ่งพระสนมโปรดของพระองค์คือ พระสนมเจิน (珍妃) มีข่าวลือว่าในปี พ.ศ. 2443 พระสนมเจินได้ถูกโดยลงไปในบ่อน้ำ แล้วจมน้ำจนสิ้นพระชนม์ ตามคำบัญชาของพระนางซูสีไทเฮา ภายหลังจากพระสนมเจินได้ขอร้องพระนางซูสีไทเฮาเพื่อทรงอนุญาตให้พระจักรพรรดิกวังซีพำนักอยู่ภายในพระราชวังต้องห้ามเพื่อที่จะต่อรองกับกองกำลังต่างชาติ ซึ่งเป็นเหตุการณ์ที่เกิดขึ้นก่อนที่พระนางซูสีไทเฮาเตรียมตัวที่จะหลบหนีออกจากพระราชวังต้องห้ามซึ่งถูกยึดโดยกองกำลังแปดชาติในปี พ.ศ. 2443 เช่นเดียวกับพระจักรพรรดิองค์ก่อนหน้าพระองค์ สมเด็จพระจักรพรรดิถงจื้อ,สมเด็จพระจักรพรรดิกวังซวี สวรรคตโดยไม่มีสาเหตุ ภายหลังพระองค์สวรรคในปี พ.ศ. 2451 สมเด็จพระจักรพรรดินีหรงยู่ก็ทรงเป็นผู้สำเร็จราชการร่วมกับเจ้าชายชุนที่ 2
อ้างอิง
18711908
การนวดเร้ากำหนัด
การนวดเร้ากำหนัด (erotic massage) หรือ การนวดเร้าความรู้สึก (sensuous massage) เป็นการใช้แบบแผนทางนวดเพื่อสำเร็จหรือเร้าความใคร่ทางกามารมณ์ โดยมักกระทำ ณ บริเวณแห่งร่างกายที่ไวต่อความกำหนัด เช่น อกของหญิง หรือลึงค์ของชาย การนวดโดยทั่วไปกระทำเพื่อความมุ่งประสงค์ทางแพทย์มาเป็นเวลายาวนานแล้ว แต่ในทางเร้ากำหนัดนั้น ก็ปรากฏว่ามีประวัติยาวนานดุจกัน ปัจจุบัน การนวดเร้ากำหนัดมักกระทำโดยคู่รักบางคู่โดยเป็นส่วนหนึ่งแห่งการสมสู่ ไม่ว่าในช่วงโหมโรงหรือช่วงท้ายแห่งการสมสู่นั้น
ในประเทศไทย บางทีก็เรียกการนวดเร้ากำหนัดว่า "นวดเซ็กซี่" หรือ "นวดกระปู๋" โดยให้บริการในลักษณะคล้ายอาบอบนวด แต่เรียกชื่อนวดแผนไทยหรือสปาแทน ส่วนในประเทศอื่น ๆ บางทีก็เรียก "นวดแบบแฮปพีเอนดิง" (happy ending massage)
การนวดในทางการแพทย์
ในทางการแพทย์ ได้มีการนวดแถบอวัยวะเพศ หรือการกระตุ้นอวัยวะเพศ เพื่อใช้รักษาโรคฮีสทีเรีย โดยในปี ค.ศ. 1653 ปีเตอร์ ฟาน ฟอเรสต์ (Pieter van Foreest) ได้แนะนำเทคนิคในการนวดอวัยวะเพศสำหรับรักษาโรคครรภ์ (womb disease)ของผู้ป่วยในช่วงอาการที่เรียกว่า "อาการโรคกลับฉับพลันทางฮีสทีเรีย" (hysterical paroxysm)
ในการรักษาผู้ป่วยฮีสทีเรียนั้น หมอ หรือหมอตำแย จำต้องนวดอวัยวะเพศเป็นเวลานาน บางครั้งจะให้สามีของหญิงผู้ป่วยช่วยเหลือ จนกระทั่งได้มีการพัฒนาเครื่องสั่นไว้ช่วยนวดกึ่งอัตโนมัติ ซึ่งทำให้ลดเวลาการนวดโดยหมอลงได้
การนวดเร้ากำหนัด
การนวดนั้น บางทีก็เพื่อเร้ากำหนัด โดยมากมักปรากฏตัวในรูปการขายบริการทางเพศ ซึ่งมีจุดมุ่งหมายให้ผู้รับบริการได้บรรลุจุดสุดยอดทางเพศผ่านทางการใช้มือช่วย การใช้ปากช่วย หรือ การสมสู่
การนวดกระปู๋
ในประเทศไทย "นวดกระปู๋" เป็นชื่อเรียกการสถานบริการประเภทหนึ่ง ที่ผู้ให้บริการจะอยู่ในร่างเปลือย แล้วนวดอวัยวะเพศให้ลูกค้าที่เป็นชาย และผู้นวดใช้ร่างกายและหน้าอกของตนถูไถร่างกายของลูกค้า การบริการประเภทนี้มักแอบแฝงอยู่ในกิจการสปา นวดแผนไทย นวดกษัย หรือ นวดแผนโบราณ ซึ่งกระทรวงสาธารณสุขกล่าวว่า ไม่ใช่เป็นการนวดเพื่อสุขภาพแต่อย่างใด การนวดกระปู๋ดังกล่าวแตกต่างกับการขายบริการทางเพศโดยทั่วไป ตรงที่ นวดกระปู๋ไม่เน้นการสอดใส่หรือทิ่มต่ำซึ่งอวัยวะเพศ
คำว่า "กระปู๋" แผลงมาจาก "กระจู๋" เพื่อเลี่ยงการกล่าวถึงโดยตรง แต่มีความหมายอย่างเดียวกัน คือ อวัยวะเพศชาย
วัฒนธรรมร่วมสมัย
ในภาพยนตร์ "เอมมานูแอล" (Emmanuell) ที่ออกฉายในปี พ.ศ. 2517 นั้น ตัวเอกของเรื่องได้มาเที่ยวเมืองไทย และได้เข้าโรงนวดที่ผู้นวดอยู่ในร่างเปลือย แล้วนำร่างกายและหน้าอกของตนถูเข้ากับตัวลูกค้า ทั้งต่างเพศกัน
ไทยลีก 2 ฤดูกาล 2566–67
ไทยลีก 2 ฤดูกาล 2566–67 เป็นการแข่งขันฟุตบอลไทยลีก 2 ฤดูกาลที่ 26 ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 2 อันดับแรกจะได้เลื่อนชั้นไปเล่นในไทยลีกโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในไทยลีกอีก 1 ทีม ในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป
สโมสร
สโมสรที่เข้าแข่งขันในฤดูกาล 2566–67 มีจำนวน 18 สโมสร โดยแบ่งเป็นสโมสรจากไทยลีก 2 ฤดูกาล 2565–66 จำนวน 12 สโมสร สโมสรที่ตกชั้นจากไทยลีก ฤดูกาล 2565–66 จำนวน 3 สโมสร และสโมสรที่เลื่อนชั้นจากไทยลีก 3 ฤดูกาล 2565–66 จำนวน 3 สโมสร
ผู้เล่นต่างชาติ
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 3 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีก 1 คน
จำนวนผู้ชมจากเกมเหย้า
แหล่งที่มา: ไทยลีก
ราชวงศ์เซี่ย
ราชวงศ์เซี่ย (夏朝, ) เป็นราชวงศ์แรกของจีน ปกครองประเทศจีนในช่วง 2100-1600 ปีก่อนคริสตกาล มีอายุอยู่ได้ราว 500 ปี ในอดีตนักวิชาการและบุคคลโดยทั่วไปเชื่อว่าเรื่องราวของราชวงศ์เซี่ยเป็นเพียงเรื่องแต่งหรือปรัมปราที่เล่าสืบต่อกันมา แต่ปัจจุบันมีการขุดค้นพบหลักฐานทางโบราณคดีที่เชื่อถือได้
ในปี ค.ศ. 1959 ได้เริ่มมีการค้นหาแหล่งที่มาของวัฒนธรรมเซี่ย โดยช่วงเวลาที่ผ่านมาได้เริ่มดำเนินการขุดค้นและตรวจสอบทางโบราณคดีรูปแบบต่าง ๆ ในพื้นที่แถบตะวันตกของเหอหนานและทิศใต้ของมณฑลซานซี เพื่อลดขอบเขตพื้นที่เป้าหมายในการค้นหาให้แคบเข้า ปัจจุบัน มีนักวิชาการจำนวนมากเห็นว่า วัฒนธรรมเอ้อหลี่โถว (二里头文化) จากหลุมขุดค้นเหยี่ยนซือเอ้อหลี่โถวและวัฒนธรรมหลงซาน (龙山文化) ในเขตตะวันตกของมณฑลเหอหนานนั้น น่าจะเป็นวัฒนธรรมในสมัยเซี่ย แต่เนื่องจากยังขาดหลักฐานทางตรงและหลักฐานที่เป็นตัวอักษร ดังนั้นปัจจุบันนี้ จึงยังคงไม่อาจระบุชัดว่าสิ่งที่ขุดค้นได้มาเป็นส่วนหนึ่งของวัฒนธรรมเซี่ยหรือไม่ อย่างไรก็ตาม หลักฐานที่พบในวัฒนธรรมหลงซานและวัฒนธรรมเอ้อหลี่โถว ก็ทำให้มีข้อมูลมากพอที่จะช่วยเสริมความรู้ที่ขาดหายไปในช่วงเวลานี้เป็นอย่างดี
จากบันทึกของซือหม่าเซียน ทำให้นักประวัติศาสตร์จีนมักเริ่มนับราชวงศ์เซี่ยโดยเริ่มจากเซี่ยหวี่ (夏禹) หรือพระเจ้ายู้ ถึงลวี่กุ่ย (履癸) หรือเซี่ยเจี๋ย (夏桀) ในระยะเวลา 400 กว่าปี มีกษัตริย์ครองบัลลังก์ 17 พระองค์ มีการสืบทอดอำนาจถึง 14 ชั่วคน การก่อตั้งราชวงศ์เซี่ยซึ่งมีรากฐานของอำนาจจากการยึดครองทรัพย์สินเป็นของส่วนตัว เป็นสัญญาณว่าสังคมยุคดึกดำบรรพ์ที่ทรัพย์สินเป็นของสาธารณะอันยาวนาน กำลังถูกแทนที่ด้วยสังคมแบบยึดครองทรัพย์สินส่วนตัว และนี่ก็เป็นวิวัฒนาการในประวัติศาสตร์ช่วงเวลาหนึ่ง ทว่า โดยปกติการก่อเกิดของระบบใหม่ มักต้องเผชิญกับแรงต้านจากฝ่ายอนุรักษ์ เมื่อเซี่ยฉี่ (夏启) บุตรของเซี่ยหวี่เข้ารับสืบทอดตำแหน่งของบิดา (禹) ก็ได้เชิญบรรดาหัวหน้าชนเผ่าจากดินแดนต่าง ๆ มาร่วมในงานเลี้ยง เพื่อรับรองการขึ้นสู่ตำแหน่งใหม่ของตน กลุ่มฮู่ซื่อ (扈氏) ไม่พอใจเซี่ยฉี่ ที่ยกเลิกระบบการคัดสรรผู้มีความสามารถเพื่อดำรงตำแหน่งผู้นำที่มีอยู่เดิม จึงไม่ได้เข้าร่วมในงานเลี้ยงนั้น เซี่ยฉี่จึงยกกองทัพออกไปปราบฮู่ซื่อ โดยทำศึกกันที่กาน (甘) ฮู่ซื่อพ่ายแพ้ถูกลบชื่อออกไป ชัยชนะจากการรบครั้งนี้ ทำให้ก้าวแรกของระบบอำนาจใหม่นี้แข็งแรงขึ้น
ระบบการปกครองแบบใหม่นี้ค่อย ๆ พัฒนาขึ้น ขณะที่ผู้ปกครองคนใหม่ ต้องเผชิญปัญหาการขาดประสบการณ์ในการปกครอง รากฐานของอำนาจที่มาจากการยึดครองทรัพย์สินเป็นของส่วนตัว ในช่วงระยะของการฟูมฟักของการก้าวขึ้นสู่อำนาจที่ยิ่งใหญ่กว่านี้ สภาพการขูดรีด แย่งชิง และความกระหายในการเสพสุขของผู้ปกครองก็ยังเป็นไปอย่างรุนแรง และย่อมไม่อาจหลีกเลี่ยงจากการแย่งชิงผลประโยชน์และอำนาจในกลุ่มผู้ปกครองด้วยกันเองได้ ดังนั้น เมื่อเซี่ยฉี่ตายลง บุตรชายของเขาทั้งห้าคนก็แย่งชิงอำนาจกัน ผลคือเมื่อไท่คัง (太康) ได้ขึ้นครองบัลลังก์ต่อจากฉี่ (ครองราชย์ 29 ปี) ก็ไม่สนใจดูแลกิจการงานเมือง เฝ้าหมกมุ่นอยู่กับสุรานารี ต่อมาจึงถูกอี้ (羿) ซึ่งเป็นผู้นำของรัฐฉง (穷氏) สบโอกาสเข้าแย่งชิงอำนาจ ภายหลังเมื่ออี้ถูกขุนนางของเขาที่ชื่อหานจั๋ว (寒浞) สังหารแล้ว เส้าคัง (少康) (ครองราชย์ 21 ปี) บุตรชายของไท่คังซึ่งหลบหนีไปรัฐโหย่วหวี (有虞氏) ได้รับความช่วยเหลือจากโหย่วหวี รวบรวมขุมกำลังเก่าของเซี่ยขึ้นใหม่ แล้วอาศัยช่วงเวลาที่ภายในของกลุ่มหานจั๋วเกิดความวุ่นวาย เข้าช่วงชิงอำนาจเพื่อกอบกู้ราชวงศ์เซี่ยกลับคืนมา
นี่คือเหตุการณ์ที่เป็นหลักหมายทางประวัติศาสตร์สมัยราชวงศ์เซี่ย ที่เรียกขานกันต่อมาว่า "ไท่คังเสียเมือง " (太康失国) "อี้ยึดครองเซี่ย" (后羿代夏) และ "เส้าคังฟื้นฟูเซี่ย" (少康中兴)
เมื่อถึงปลายราชวงศ์ ศูนย์อำนาจภายในเกิดความวุ่นวายทั้งภายในและภายนอกไม่หยุดยั้ง ข้อขัดแย้งทางชนชั้นทวีความรุนแรงมากขึ้น เมื่อเซี่ยเจี๋ย (夏桀) ได้ขึ้นครองบัลลังก์ (ช่วงก่อนคริสต์ศักราช 1,763 ปี ครองราชย์ 52 ปี) ก็ไม่คิดจะปฏิรูปแก้ไขสิ่งใด ยังคงเห่อเหิมฟุ้งเฟ้อในอำนาจ โดยสั่งให้ก่อสร้างตำหนักพระราชวัง ใช้จ่ายเงินทองฟุ่มเฟือยมากมาย มัวเมาอยู่กับสุรานารี โดยไม่สนใจใยดีต่อความทุกข์ยากของเหล่าประชาราษฎร์พากันก่นด่าประณาม เหล่าขุนนางที่จงรักภักดี กลับถูกสั่งคุมขังหรือประหารชีวิต บรรดาเจ้านายชั้นสูงต่างก็พากันเอาใจออกห่าง เซี่ยเจี๋ยจึงตกอยู่ในฐานะโดดเดี่ยว ซางทัง (商汤) ซึ่งเป็นปฐมกษัตริย์ต่อมาคือราชวงศ์ซาง เห็นเป็นโอกาสเหมาะ จึงใช้ข้ออ้างว่า "ฟ้ากำหนด" กล่าวหาว่าเซี่ยทำผิดต่อฟ้า จึงต้องถูกลงทัณฑ์ โดยขอให้ทุกคนรวมพลังกันเข้าโจมตี เพื่อบรรลุวัตถุประสงค์แห่งฟ้า การศึกระหว่างซางทังและเซี่ยเจี๋ยที่หมิงเถียว (鸣条) ซางทังชนะ เจี๋ยหลบหนีไป และเสียชีวิตที่หนานเฉา ราชวงศ์เซี่ยจึงถึงกาลอวสาน
ฟุตบอลทีมชาติโปแลนด์
ฟุตบอลทีมชาติโปแลนด์ (Poland national football team; Reprezentacja Polski w piłce nożnej) เป็นทีมฟุตบอลประจำประเทศโปแลนด์ ภายใต้การดูและของสมาคมฟุตบอลโปแลนด์ ผู้ดูแลกิจการฟุตบอลของโปแลนด์ มีสนามกีฬาเหย้าคือ สนามกีฬาแห่งชาติวอร์ซอ
ผู้เล่นชุดปัจจุบัน
ได้รับการยอมรับจากสมาคมฟุตบอลโปแลนด์
เส้นโลก
เส้นโลก หรือ เวิลด์ไลน์ (world line, worldline) เป็นคำจำกัดความหนึ่งในทฤษฎีสัมพัทธภาพในวิชาฟิสิกส์ หมายถึงวิถีทางของวัตถุใด ๆ ในปริภูมิ-เวลา
วัตถุใด ๆ ที่มีการตกอย่างอิสระ หรืออีกนัยหนึ่งคือวัตถุที่อยู่ภายใต้อิทธิพลของความโน้มถ่วงเพียงอย่างเดียว ตามทฤษฎีสัมพัทธภาพทั่วไปแล้ววัตถุนั้นจะมีเส้นโลกเป็นเส้นโค้งไปตามปริภูมิเวลาที่โค้ง นอกจากนี้ยังใช้ได้กับวัตถุที่มีวิถีหรือทางโคจรแบบปิดในปริภูมิ เช่น โลกโคจรรอบดวงอาทิตย์ โลกจึงมีวิถีแบบปิด เมื่อให้กรอบอ้างอิงเทียบกับตำแหน่งของดวงอาทิตย์ซึ่งให้คงอยู่กับที่แล้ว เส้นโลกของโลกจะมีลักษณะเป็นเกลียว โดยมีแกนของเกลียวเป็นแกนเวลา
คำว่า "เส้นโลก" ยังถูกนำไปใช้ในทฤษฎีสัมพัทธภาพพิเศษโดยแฮร์มันน์ มินคอฟสกี เมื่อ ค.ศ. 1908 โดยเส้นโลกของอนุภาคไร้มวลจะเป็นเสมือนแสง (light-like) และเส้นโลกของวัตถุมีมวลจะเป็นเสมือนเวลา (time-like)
แนวคิดนี้ยังถูกขยายให้สามารถใช้กับวัตถุที่มีมิติมากขึ้น เช่น การเคลื่อนที่ไปในปริภูมิเวลาของสตริงซึ่งมีหนึ่งมิติจะมีลักษณะเป็นแผ่นโลก (worldsheet) ส่วนวัตถุสองมิติใด ๆ จะมีลักษณะเป็นปริมาตรโลก (world volume) เป็นต้น
ภาษาชุต
ภาษาชุต (Chut) มีผู้พูดทั้งหมด 4,279 คน อยู่ในเวียดนาม 3,829 คน (พ.ศ. 2542) ตามแนวชายแดนลาว ในลาวมี 450 คน (พ.ศ. 2538) ในแขวงคำม่วน ใกล้ชายแดนเวียดนาม จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขาเหวียด-เหมื่อง
ดยุกแห่งบูร์กอญ
ดยุคแห่งบูร์กอญ (Duke of Burgundy) เป็นตำแหน่งของประมุขผู้ปกครองดัชชีบูร์กอญ ที่เป็นดินแดนบริเวณไม่ใหญ่นักของชาวบูร์กอญที่ตั้งอยู่ทางด้านตะวันตกของแม่น้ำโซน (Saône) ที่ชาร์ลส์เดอะบอลด์ ดยุคแห่งบูร์กอญได้รับมาในปี ค.ศ. 843
การทำสงครามเพื่ออิสรภาพในรอบแรก
เมื่อ ดยุคแห่งบูร์กอญ (อังกฤษ: Duke of Burgundy) ได้เสด็จดำเนินเพื่อสานต่อพื้นที่ใหญ่ในประเทศที่ด้อยการพัฒนา ดูเหมือนว่าพื้นที่นี้เป็นหนึ่งในรูปแบบของ กัลเลียเบลกีกา (อังกฤษ, ละติน: Gallia Belgica) ยังคงอยู่ทางการเมืองของรัฐ สิ่งแรกที่ไปได้ดีโดยเฉพาะประเทศอิตาลี มีจำนวนเมืองมากกว่าและเจริญมากกว่าประเทศด้อยพัฒนา ในเวลาต่อมาผู้มีสกุลสูงในประเทศก็ได้เริ่มจัดข้อตกลงทางการเมืองที่ชัดเจน ในเวลานั้นอย่างไรก็ตามยังคงมีผู้คัดค้านการพัฒนาในประเทศเยอรมัน และมี ฟลานเดอร์ ซึ่งใช้ภาษาดัตช์ ในทางประวัติศาสตร์ อาจจะเหมือนไม่ใช่ปัญหาใหญ่ในตอนแรก แต่หลังจากนั้นเมื่อจักรวรรดิแห่งสเปนได้สืบทอดสานต่อพื้นที่แห่งนั้นและทำการสืบสวนนั้นหมายความว่า พระสงฆ์บางองค์ได้ถูกส่งออกไปและถูกลงโทษ ถูกฆ่า ผู้คนใครก็ตามที่กลายเป็นผู้นับถือลัทธิโปรเตสแตนต์ นี้จึงเป็นเหตุผลหลักว่าทำไมพื้นที่นี้เกิดการปะทุของสงครามตลอด 80 ปี (เรียกว่า สงครามแปดสิบปี) พยายามดิ้นรนต่อสู้ทุกทางที่จะเรียกอิสรภาพให่แก่ประเทศ ประเทศที่ออกมาจากสงครามครั้งนั้นคือ เนเธอแลนด์ ส่วนประเทศเบลเยี่ยมยังคงถูกครอบครองภาคใต้อำนาจจักรวรรดิแห่งสเปน กองทหารที่รับใช้ประเทศจะต้องเปลี่ยนการทำงานไม่ให้เหมือนกับพวกกฏบที่ทรยศอย่างประเทศเพื่อนบ้านทางตอนเหนือ จักรวรรดิสเปนได้กล่าวไว้
ยูริ (แนว)
ยูริ ชาวไทยมักย่อเป็น วาย และยังเป็นที่รู้จักว่า เกิลส์เลิฟ (girls' love) ย่อว่า จีแอล (GL) เป็นแนว (genre) หนึ่งของสื่อญี่ปุ่นที่มุ่งเน้นความสัมพันธ์ใกล้ชิดระหว่างตัวละครที่เป็นหญิงด้วยกัน แม้แก่นเรื่องหลักจะเป็นความสัมพันธ์แบบเลสเบียน แต่แนวยูริยังมีงานที่สื่อถึงความสัมพันธ์ทางอารมณ์หรือจิตวิญญาณระหว่างผู้หญิงซึ่งโดยสภาพแล้วไม่เกี่ยวกับเรื่องรักใคร่หรือเรื่องทางเพศเสมอไป ยูริมักปรากฏในสื่อประเภทอนิเมะและมังงะ และยังพบได้ในวีดิโอเกม ไลต์โนเวล และวรรณกรรม
แก่นเรื่องแบบยูริเกิดจากบันเทิงคดีญี่ปุ่นแนวเลสเบียนในต้นคริสต์ศตวรรษที่ 20 เรื่องที่มีชื่อเสียง คือ งานเขียนของโนบูโกะ โยชิยะ และวรรณกรรมแนวหมวดเอส (Class S) โดยมังงะที่แสดงภาพความรักใคร่ระหว่างหญิงด้วยกันเริ่มปรากฏขึ้นในคริสต์ทศวรรษ 1970 ผ่านงานของเหล่าศิลปินสังกัดกลุ่มปี 24 (Year 24 Group) ศิลปินที่มีชื่อเสียงในเรื่องนี้ คือ เรียวโกะ ยามางิชิ และริโยโกะ อิเกดะ สื่อแนวยูริได้รับความนิยมมากขึ้นในคริสต์ทศวรรษ 1990 จนใน ค.ศ. 2003 มีการก่อตั้งนิตยสาร ยูริชิไม เพื่อลงงานแนวยูริโดยเฉพาะ ตามมาด้วยการก่อตั้งนิตยสาร คอมมิกยูริฮิเมะ ใน ค.ศ. 2005 ซึ่งเป็นผลให้ยูริกลายเป็นแนวที่มีสื่อสิ่งพิมพ์เป็นรูปธรรม และมีแฟนดอมเป็นกิจจะลักษณะ
ยูริ ในฐานะที่เป็นแนวหนึ่งของสื่อนั้น โดยเนื้อแท้แล้วไม่ได้มีกลุ่มเป้าหมายเป็นประชากรทางเพศกลุ่มใดกลุ่มหนึ่งเพียงกลุ่มเดียว ซึ่งต่างจากแนวคู่เคียง คือ ยาโออิ (แนวชายชาย) ที่มุ่งทำการตลาดไปยังกลุ่มประชากรเพศหญิง และบาระ (แนวเกย์) ที่มุ่งทำการตลาดไปยังกลุ่มเกย์โดยเฉพาะ
พระเจ้ากุงเย
พระเจ้ากุงเย (Gung Ye) พระราชาองค์แรกและองค์เดียวแห่ง อาณาจักรโคกูรยอใหม่ หนึ่งใน สามอาณาจักรหลัง
พระเจ้ากุงเยประสูติเมื่อวันที่ 5 พฤษภาคม ค.ศ. 869 แต่ไม่มีหลักฐานว่าพระองค์เป็นโอรสของผู้ใดแต่ในพระราชพงศาวดารที่ชื่อ ซัมกุก ยูซา ได้กล่าวไว้ว่าพระองค์เป็นพระราชโอรสของ พระเจ้าคยองมุน ที่ประสูติแต่ผู้หญิงคนหนึ่ง
ใน ค.ศ. 901 พระเจ้ากุงเยได้สถาปนาอาณาจักรโคกูรยอใหม่ขึ้นโดยได้เปลี่ยนชื่ออาณาจักรเป็น แทบง เมื่อ ค.ศ. 915 หลังจากนั้นพระเจ้ากุงเยก็เกิดพระสติวิปลาสคิดว่าพระองค์เป็น มีนึก หรือพระศรีอาริยเมตตตรัยปกครองแบบเผด็จการจนชาวบ้านเดือดร้อนทนไม่ไหว
เหล่าขุนนางจึงตัดสินใจก่อการรัฐประหารจับพระเจ้ากุงเยสำเร็จโทษเมื่อวันที่ 24 กรกฎาคม ค.ศ. 918 และได้เชิญ วังกอน อัครมหาเสนาบดีแห่งแทบงขึ้นสืบราชบัลลังก์เป็น พระเจ้าแทโจ พร้อมกับเปลี่ยนชื่ออาณาจักรเป็น อาณาจักรโครยอ
รอยัลรัมเบิล
รอยัลรัมเบิล เป็น 1 ใน Big Four ของ ดับเบิลยูดับเบิลยูอี อันประกอบไปด้วย รอยัลรัมเบิล, เรสเซิลเมเนีย, ซัมเมอร์สแลม และ เซอร์ไวเวอร์ ซีรีส์
รอยัลรัมเบิล แมทช์
รอยัล รัมเบิล จัดขึ้นครั้งแรกเมื่อวันที่ 24 มกราคม ค.ศ. 1988 ที่เมือง Hamilton, Ontario, Canada โดยคนแรกที่ชนะในแมตซ์นี้ก็คือ "แฮคซอว์" จิม ดักแกน ซึ่งการปล้ำ รอยัล รัมเบิล ครั้งแรกได้ถ่ายทอดสดให้กันชมฟรี แต่หลังจากนั้นถัดมาหนึ่งปีก็เป็นการชมแบบ Pay-Per-View และบุคคลที่คิดค้นแมตซ์การปล้ำ รอยัล รัมเบิล นี้ขึ้นมาก็คือ แพท แพทเตอร์สัน
กติกา
แมตช์การปล้ำนี้จะมีนักมวยปล้ำเข้าร่วมกันทั้งสิ้น 30 คน โดยจะมีนักมวยปล้ำสองคนแรกขึ้นมาบนเวทีก่อน และหลังจากนั้นทุกๆ 90 วินาทีก็จะมีนักมวยปล้ำขึ้นมาทีละคน (ถ้านับกันจริงๆก็ไม่ถึง 90 วินาที บางครั้งก็นานกว่าก็มี) นักมวยปล้ำที่เหลืออยู่บนเวทีคนสุดท้ายก็จะได้เป็นผู้ชนะไป
การที่จะกำจัดคู่ต่อสู้นั้น มีอยู่วิธีการเดียว คือ จับคู่ต่อสู้เหวี่ยงพ้นเชือกเวทีเส้นที่ 3 และเท้าทั้งสองข้างแตะพื้น นักมวยปล้ำคนนั้นก็จะถูกออกจากการปล้ำไปทันที แต่ถ้ากรรมการไม่เห็นก็อาจจะรอดตัวไปได้
ในปี 1995 ชอว์น ไมเคิลส์ ถูกเหวี่ยงพ้นเชือกเส้นที่ 3 แต่เท้าของเขาแตะพื้นเพียงแค่ข้างเดียว นั่นก็หมายความว่า ชอว์น ไมเคิลส์ ยังไม่ถูกคัดออกจากการแข่งขัน เช่นเดียวกับ ในปี 2000 เอกซ์-แพ็ค ได้ถูก เดอะ ร็อก เหวี่ยงพ้นเชือกเส้นที่สามและเท้าทั้งสองข้างแตะพื้น แต่กรรมการกลับมองไม่เห็น เอกซ์-แพ็ค รีบขึ้นเวที ทำให้เขาไม่ถูกคัดออกจากการแข่งขัน
แต่ก็มีหลายครั้งเช่นเดียวกันที่นักมวยปล้ำยอมที่จะถูกคัดออกด้วยการกระโดดพ้นเชือกเส้นที่สามเท้าแตะพื้นด้วย ตัวเอง อย่างเช่นในปี 1999 ที่ เคน ยอมลงทุนข้ามเชือกมาเพื่อเล่นงานคนที่จะจับตัวเองไปโรงพยาบาลบ้า เป็นต้น และยังมีกรณีที่โดนอัดก่อนมาถึงเวที อย่างเช่น สก๊อตตี้ ทู ฮ๊อตตี้ ที่โดน ดิ อันเดอร์เทเกอร์ ชกคว่ำก่อนจะมาถึงเวที ในปี 2002 เพราะหาที่ระบายอารมณ์กับ เมเว่น เพราะเขาคิดว่าไม่ใช่ศัตรูที่เหมาะสมที่จะเอาเขาลงจากเวทีได้และอยู่บนเวทีเร็วเกินไป หลายคนโชคไม่ดีก็คือกำลังจะได้ปล้ำแต่โดนอัดก่อนและถูกแย่งสิทธิ์ไปก็มีมิใช่น้อย เช่น กรณีของ เทสต์ ที่เขาต้องถูกอัดก่อนขึ้นปล้ำเวทีนี้เป็นคนที่ 21 แต่ สตีฟ ออสติน สั่งให้คนที่ทำร้าย เทสต์ ขึ้นไปปล้ำแทน นั่นก็ คือ มิค โฟลีย์ เพราะเป็นคนที่หมายหัว แรนดี ออร์ตัน ไว้ จึงขอโอกาสขึ้นปล้ำทันที
รางวัลของผู้ชนะ
ในปี ค.ศ. 1992 ถือว่าเป็นรางวัลใหญ่เพราะผู้ชนะ รอยัล รัมเบิล จะได้เป็น แชมป์ WWE โดยทันที ซึ่งผู้ชนะในปีนั้นก็ คือ ริก แฟลร์
และประเพณีที่ว่า "ใครชนะ รอยัล รัมเบิล จะได้เป็นผู้ท้าชิงแชมป์โลกหมายเลขหนึ่ง ในศึก เรสเซิลเมเนีย" เริ่มขึ้น ในปี 1993 เมื่อ โยโกะซูน่า ชนะในแมตช์การปล้ำ รอยัล รัมเบิล และได้ไปถ้าชิงแชมป์โลกจาก เบรต ฮาร์ต ในศึก เรสเซิลเมเนีย ครั้งที่ 9
การแบ่งค่าย
ในปี ค.ศ. 2002 ได้มีการแบ่งค่ายขึ้น ซึ่งในตอนนั้นมีเพียง รอว์ และ สแมคดาวน์ ผู้ชนะใน รอยัล รัมเบิล ตั้งแต่ปี 2003 เป็นต้นไป ก็จะมีสิทธิ์ได้เลือกว่าจะไปชิงแชมป์โลกของค่ายไหนระหว่าง รอว์ และ สแมคดาวน์ ซึ่งต่อมาก็มี เข็มขัดแชมป์โลก ECW ให้เลือกเพิ่มอีก 1 เส้น
ตั้งแต่ปี ค.ศ. 2003 จนถึงปี ค.ศ. 2006 ผู้เข้าร่วม รอยัล รัมเบิล ทั้ง 30 คน จะเป็นตัวแทนจากรอว์ 15 คน และเป็นตัวแทนจากสแมคดาวน์ 15 คน ต่อมาในปี ค.ศ. 2007 ได้มีนักมวยปล้ำจาก อีซีดับเบิลยู เข้าร่วมด้วย จึงมีการแบ่งใหม่เป็นตัวแทนรอว์ 13 คน ตัวแทนจากสแมคดาวน์ 10 คน และตัวแทนจาก อีซีดับเบิลยู 7 คน และแน่นอนว่าผู้ชนะก็จะมีสิทธิ์ย้ายไปค่ายไหนก็ได้ และจะชิงแชมป์โลกของค่ายไหนก็ได้เช่นเดียวกัน
อึ้ง ยาน ยี
เวนดี้ อึ้ง ยาน ยี (เกิด 11 กรกฎาคม ค.ศ. 1993) เป็นนักกีฬากระโดดน้ำชาวมาเลเซีย อึ้ง ยาน ยี เริ่มแข่งขันกระโดดน้ำเมื่ออายุ 13 ปี ที่สระว่ายน้ำบันดาร์ ตุน ราซัก ในการแข่งขันโอลิมปิกฤดูร้อน 2012 เธอเข้าร่วมการแข่งขันกระโดดน้ำ ค.ศ. 2015 ได้เข้าร่วมกีฬาทางน้ำชิงแชมป์โลก 2015 ที่คาซัน ประเทศรัสเซีย และกีฬากระโดดน้ำในโอลิมปิกฤดูร้อน 2016.
ห้องพักริมทาง
ห้องพักริมทาง (motel) หรือนิยมเรียกทับศัพท์ว่า โมเท็ล หรือ โมเต็ล เป็นโรงแรมประเภทหนึ่งสำหรับนักเดินทาง โดยมักจะมีที่จอดรถอยู่บริเวณหน้าโรงแรม โมเทลเป็นที่นิยมในสหรัฐอเมริกาโดยเฉพาะกลุ่มที่ชื่นชอบการเดินทางโดยรถยนต์
คำว่า motel ในภาษาอังกฤษผูกขึ้นโดยตัดรวมพยางค์จากคำว่า motor (เครื่องยนต์) และ hotel (โรงแรม) หมายถึงโรงแรมสำหรับนักเดินทางที่ขับรถยนต์ โดยลักษณะของห้องพักริมทางจะเป็นอาคารหลังเดี่ยวซึ่งมีห้องติดกันตามความยาวอาคาร และมีที่จอดรถด้านหน้าแต่ละห้อง อัตราค่าเช่าห้องพักริมทางมักมีราคาไม่แพงเมื่อเทียบกับโรงแรมประเภทอื่น
ในปัจจุบันได้มีความพยายามเลิกใช้คำว่า motel (แม้ว่าชื่อโรงแรมหลายยังมีปรากฏในชื่อ เช่น โมเทล 6 หรือ ซูเปอร์ 8 โมเทล) โดยทางสมาคมห้องพักริมทางได้นำคำว่า lodging (บ้านพักแรม) มาใช้แทน ซึ่งมีความหมายที่ใกล้เคียงกับลักษณะที่พักในปัจจุบัน
ในเมืองไทยมีการก่อสร้างโรงแรมในลักษณะห้องพักริมทางหลายแห่ง ซึ่งได้มีการพัฒนาเป็นโรงแรมที่พักชั่วคราวรายชั่วโมงแทนที่ โดยรู้จักในชื่อของโรงแรมม่านรูด
กลินตอน เอ็นฌีเอ
เอ็นฌีเอเริ่มต้นอาชีพฟุตบอลกับลียงในปี ค.ศ. 2011 โดยเริ่มเล่นให้กับชุดอายุไม่เกิน 19 ปี จนถึงชุดใหญ่ ต่อมาเขาย้ายไปทอตนัมฮอตสเปอร์เมื่อวันที่ 15 สิงหาคม ค.ศ. 2015 ด้วยสัญญา 5 ปี ค่าตัวที่ได้มีการรายงานคือ 12 ล้านยูโร (8.3 ล้านปอนด์) เอ็นฌีเอลงเล่นนัดแรกให้กับสเปอร์เมื่อวันที่ 17 กันยายนปีเดียวกัน ในการแข่งขันยูฟ่ายูโรปาลีก รอบแบ่งกลุ่ม นัดที่พบกับคาราบัก
เอ็นฌีเอถูกปล่อยยืมตัวให้กับมาร์แซย์ในลีกเอิง เมื่อวันที่ 31 สิงหาคม ค.ศ. 2016 และถูกซื้อขาดเมื่อวันที่ 16 กรกฎาคม ค.ศ. 2017 หรืออีก 1 ปีถัดมา แบบไม่มีค่าตัว
ทีมชาติ
เขาทำประตูแรกให้กับแคเมอรูนในนัดที่พบกับสาธารณรัฐประชาธิปไตยคองโก เมื่อวันที่ 6 กันยายน ค.ศ. 2014 และอีกสี่วันถัดมา เขาทำสองประตูในนัดที่ชนะโกตดิวัวร์ 4–1 เขาติดทีมชาติในการแข่งขันแอฟริกาคัพออฟเนชันส์ 2015 และได้ลงเล่นในรอบแบ่งกลุ่มหนึ่งนัด ในนัดที่แพ้โกตดิวัวร์ 1–0 หลังจากที่จบทัวร์นาเมนต์ เขาได้ทำประตูในนัดที่พบกับไทยในเดือนมีนาคม ค.ศ. 2015 และทำประตูอีกครั้งในนัดที่พบกับบูร์กินาฟาโซในเดือนมิถุนายน ค.ศ. 2015
ธนาคารกานาดียา
ธนาคารกานาดียา (ធនាគារកាណាឌីយ៉ា ธนาคารกาณาฑีย̎า; Canadia Bank) เป็นธนาคารท้องถิ่นขนาดใหญ่ในกัมพูชาก่อตั้งเมื่อ พ.ศ. 2534 และเป็นธนาคารเอกชนใน พ.ศ. 2541 มี 25 สาขาทั่วประเทศ
ประวัติ
ธนาคารกานาดียาก่อตั้งเมื่อ 11 พฤศจิกายน พ.ศ. 2534 โดยบริษัท แคนาดา โกลด์แอนด์ทรัสต์จำกัด ภายใต้ความร่วมมือของชาวกัมพูชาโพ้นทะเลและธนาคารแห่งชาติแคนาดา และเป็นสถาบันการเงินเพียงแห่งเดียวที่บริหารโดยอดีตเจ้าหน้าที่ของธนาคารแห่งชาติกัมพูชา และชาวแคนาดาเชื้อสายกัมพูชา กิจกรรมหลักเกี่ยวข้องกับธุรกรรมทอง การผลิตทอง และให้สินเชื่อแก่พ่อค้าท้องถิ่น
เมื่อ 19 เมษายน พ.ศ. 2536 เปลี่ยนชื่อเป็น ธนาคารกานาดียา จำกัด และต่อมาเป็น ธนาคารกานาดียา จำกัด มหาชน เมื่อ 16 ธันวาคม พ.ศ. 2546 ในฐานะธนาคารพาณิชย์ที่จดทะเบียนกับธนาคารแห่งชาติกัมพูชา ธนาคารนี้เป็นธนาคารท้องถิ่นที่ใหญ่ที่สุดของกัมพูชา มีการให้บริการทางการเงินที่หลากหลายและมีแผนที่จะเน้นการลงทุนทางด้านการเกษตร
หน่วยพิทักษ์ กู้ภัยโลก
หน่วยพิทักษ์ กู้ภัยโลก ออกฉายเมือวันที่ 15 ตุลาคม พ.ศ. 2547 จำหน่ายโดย Paramount Pictures
ลูนาร์ออร์บิเตอร์ 1
ยานลูนาร์ออร์บิเตอร์ 1 เป็นยานอวกาศลำที่หนึ่งจากห้าลำในโครงการยานอวกาศแบบไร้นักบินที่ถูกส่งขึ้นไปโคจรรอบดวงจันทร์โดยองค์การนาซา สหรัฐอเมริกา เพื่อภารกิจในการทำแผนผังพื้นผิวดวงจันทร์ ก่อนที่ยานอพอลโลจะทำการร่อนลง
ภารกิจทั้งห้าครั้งประสบความสำเร็จเป็นอย่างดี โดนพื้นผิวของดวงจันทร์กว่า 90 เปอร์เซ็นต์ถูกถ่ายภาพไว้โดยความละเอียดระดับ 60 เมตร หรือละเอียดกว่านั้น ภารกิจแรกของยานลูนาร์ออร์บิเตอร์ 1 ก็คือการสำรวจพื้นที่ 20 แห่งที่ยานอพอลโลจะสามารถร่อนลงได้
ยานลูนาร์ออร์บิเตอร์ 1 มีอุปกรณ์สำหรับถ่ายภาพแบบความสามารถสูงซึ่งประกอบไปด้วยกล้องแบบเลนส์คู่ โดนเป็นเลนส์มุมแคบขนาด 610 มิลลิเมตร และ เลนส์มุมกว้างขนาด 80 มิลลิเมตร หน่วยประมวลผลฟิล์ม สแกนเนอร์ และอุปกรณ์เฉพาะสำหรับจัดการเกี่ยวกับฟิล์ม ฟิล์มที่ใช้เป็นขนาด 70 มิลลิเมตร
ผ่าพิภพไททัน
ผ่าพิภพไททัน (進撃の巨人, Attack on Titan) เป็นซีรีส์มังงะญี่ปุ่นที่ฮาจิเมะ อิซายามะเป็นผู้แต่งเรื่องและวาดภาพประกอบ โดยมีฉากอยู่ในโลกที่มนุษยชาติบังคับให้อาศัยอยู่ในเมืองที่ล้อมรอบด้วยกำแพงขนาดมหึมาสามอันที่ป้องกันพวกเขาจากสิ่งมีชีวิตคล้ายมนุษย์กินคนขนาดยักษ์ที่มีชื่อเรียกว่า ไททัน และมีเนื้อเรื่องตามชายหนุ่มชื่อเอเรน เยเกอร์ ผู้สาบานที่จะกำจัดไททันหลังจากพวกมันมาทำลายบ้านเกิดของเขาและทำให้แม่เสียชีวิต ทางสำนักพิมพ์โคดันชะนำมังงะนี้ลงในนิตยสารรายเดือน Bessatsu Shōnen Magazine ในเดือนกันยายน พ.ศ. 2552 ถึงเมษายน พ.ศ. 2564 แบ่งออกเป็น 34 ทังโกบง
ฉาก
เนื้อเรื่อง ผ่าพิภพไททัน มีศูนย์กลางอยู่ที่อารยธรรมภายในกำแพงวงกลมสามชั้น ความรู้ที่เผยแพร่ในท้องถิ่นบันทึกว่ามันเป็นร่องรอยสุดท้ายของอารยธรรมมนุษย์ที่ยังหลงเหลืออยู่ ผู้อยู่อาศัย (ชาวเอลเดีย) ถูกทำให้เชื่อว่าเมื่อร้อยกว่าปีที่แล้ว มนุษยชาติถูกทำให้เกือบสูญพันธุ์หลังการปรากฏตัวของยักษ์คล้ายมนุษย์ที่มีชื่อว่า ไททัน ที่โจมตีและกินมนุษย์ที่มันมองเห็น มนุษยชาติส่วนที่เหลือหลบซ่อนหลังกำแพงร่วมศูนย์กลางสามแห่ง และดำรงชีวิตอย่างสงบสุขประมาณศตวรรษหนึ่ง ความคิดของคนในกำแพงที่จะออกไปข้างนอกไม่เป็นที่ยอมรับอย่างมากและไม่ส่งเสริม เพื่อต่อสู้กับพวกไททัน
ไททันมมีหลายประเภท โดยไททันบริสุทธิ์เป็นพวกที่อ่อนแอที่สุดและพบได้มากที่สุด พวกมันมีพฤติกรรมที่ทำนายได้ง่าย ทำให้มันถูกฆ่าได้ง่าย ส่วนไททันผิดปกติเป็นไททันบริสุทธิ์ที่มีพฤติกรรมที่ทำนายได้ยากกว่า ทำให้มันอันตรายกว่า ไททันทั้งเก้า ซึ่งมีอีกชื่อว่า ไททันสติปัญญา (Attack, Colossal, Armored, Female, Beast, Jaw, Cart, War Hammer และ Founding) เป็นไททันที่แข็งแกร่งที่สุด แต่ละตัวสามารถเปลี่ยนรูปร่างระหว่างมนุษย์และไททันเพื่อเข้าถึงทักษะของไททัน ผู้กลายร่างเป็นไททันหลายคนมีทักษะที่ทำให้ร่างกายส่วนหนึ่งแข็งแกร่งขึ้น
โครงเรื่อง
เอเรน เยเกอร์ เด็กหนุ่มที่ต้องเสียแม่ไปจากเหตุการณ์ไททันบุกเข้าทำลายวอลล์มาเรียในเขตชิกันชินา เพราะต้องการแก้แค้นให้กับแม่ของ เอเรน, มิคาสะ และอาร์มิน จึงเข้าศึกษาที่โรงเรียนทหาร รุ่นที่ 104 เพื่อตั้งเป้าหมายจะเป็นเหล่าสำรวจ ออกไปสู้รบกับไททัน และออกไปดูโลกภายนอกกำแพง
เวลาผ่านมาเกือบห้าปี หลังจากเหตุการณ์ที่ไททัน 60 เมตรบุกทลายวอลล์มาเรีย ทำให้มนุษย์ชาติต้องถอยร่นไปยังวอลล์โรเซ กำแพงชั้นต่อไป เอเรน และพรรคพวกรุ่น 104 อีกไม่นานก็จะได้เลื่อนขั้นจากทหารฝึกหัดไปสังกัดกองทหารต่าง ๆ ในเวลาพักของวันธรรมดา ๆ วันหนึ่ง ไททันห้าสิบเมตรตัวเดิมได้บุกเข้ามาอีกครั้ง และบุกเข้าทำลายวอลล์โรเซทางเขตทรอสทำให้ไททันบุกเข้ามากวาดล้างมนุษย์อีกครั้ง ประจวบเหมาะกับที่ทหารหน่วยสำรวจได้ออกไปสำรวจนอกกำแพงในระหว่างนั้นพอดี ทำให้ทหารฝึกหัดทุกหน่วยได้รับคำสั่งให้ออกกวาดล้างไททัน และคุ้มครองให้ประชาชนทุกคนหนีไปยังวอลล์ชีนา กำแพงชั้นสุดท้ายให้ได้ ในเหตุการณ์ครั้งนี้ทำให้ทหารฝึกหัดจำนวนมากต้องเสียชีวิตลงมากมาย รวมทั้งเอเรนที่ถูกไททันกินเข้าไปเพื่อช่วยเหลือเพื่อนของเขาอาร์มิน แต่เอเรนก็รอดตายมาได้ เพราะพลังบางอย่างที่สามารถแปลงร่างเป็นไททันที่เขาเองก็ไม่รู้ที่มาที่ไป
พลังไททันสติปัญญา
เป็นพลังไททันที่สืบต่อกันมานับสองพันปีจากไททันบรรพบุรุษแรกของยมีร์ ฟริทซ์ ก่อนกษัตริย์ฟริทซ์พระองค์แรกจะสั่งให้ลูกชายของตนคือ โรเซ, ชินะ, มาเรีย กินเนื้อของแม่และส่งต่อมาเรื่อยๆ ผู้ถือครองจะต้องอายุขัย 13 ปีต่อจากนี้ตามคำสาปของยมีร์ ฟริทซ์ การส่งต่อพลังไททันต้องทำให้ตัวเองถูกไททันไร้สติกัดเข้าที่ไขสันหลังไป โดยที่เจ้าของคนเดิมจะต้องเสียชีวิต พลังจึงจะถูกส่งต่อ
สื่อต่างๆ
อนิเมะ รายชื่อตอน มังงะ รายชื่อตอน